PATVIRTINTA

Plungės paslaugų ir švietimo pagalbos centro, direktoriaus

2018 m. rugsėjo 4 d. įsakymu

Nr. V1 - 67

**METODINIŲ DARBŲ IR PARODŲ ORGANIZAVIMO TVARKA**

**I. BENDROSIOS NUOSTATOS**

1. Metodinių darbų ir parodų organizavimo tvarka reglamentuoja parodų tikslus, dalyvius, darbų pateikimą  ir  organizavimo tvarką, vertinimą, autorių apdovanojimą.

2. Parodos skirtos dalintis patirtimi ir idėjomis, skatinti kūrybą ir raišką, tobulinti tyrimo įgūdžius, tobulinti ugdymo  procesą, atsiliepiant į laikmečio reikalavimus.

3. Parodas organizuoja Plungės paslaugų ir švietimo pagalbos centras (toliau -Centras).

4. Parodų organizavimo tvarka skelbiama Centro internetiniame puslapyje:

www.plungespspsc.lt

**II. TIKSLAI**

5. Suteikti galimybę pedagogų ir mokinių saviraiškai, pozityvios patirties sklaidai, skatinti geriausius darbus pateikti pedagogų bendruomenei ir visuomenei.

6. Skatinti pedagogų ir mokinių kūrybinę raišką, atskleisti gabumus, formuoti mokslinio tyrimo įgūdžius.

7. Užtikrinti  gerosios darbo patirties, idėjų sklaidą, jų taikymą ir panaudojimą.

8. Eksponuoti materialia forma pažangią edukacinę patirtį.

**III. DALYVIAI**

9. Parodų dalyviai: rajono ugdymo įstaigų pedagogai, vadovai, mokiniai, kiti pageidaujantys asmenys.

**IV. DARBŲ PATEIKIMAS**

10. Parodoms pateikiami darbai:

10.1. metodinio darbo organizavimo ugdymo įstaigose patirtis, pasiekimai;

10.2. pedagoginio darbo patirties (dėstomo dalyko, vadovavimo klasei, papildomo ugdymo būreliui ar grupei ir pan.) metodiniai darbai;

10.3. individualios ir integruotos programos, pamokų planai, konspektai, testai, mokomųjų užduočių rinkiniai, didaktinės ir vaizdinės priemonės ir t. t.;

10.4. projektiniai darbai (teminiai, dalykiniai, individualūs, pedagogų ar mokinių komandos, klasės) ir jų vykdymo patirtis

10.5. netradiciniai darbo metodai, idėjos vaikų ir mokinių veiklos organizavimui;

10.6. vaizdo medžiaga, renginių scenarijai;

10.7. ugdymo įstaigų vadovų darbo patirtis;

10.8. neformalaus švietimo patirtis;

10.9. pedagogų, vaikų ir mokinių kūrybos bei tiriamieji darbai;

10.10. kita nenurodyta edukacinės veiklos darbo patirtis.

**V. PARODŲ ORGANIZAVIMAS**

11. Parodos vyksta dviem etapais:

11.1. I etapas - mokyklose vyksta darbų atranka;

11.2. II etapas - atrinkti metodiniai darbai eksponuojami Centro salėje, autorių užsakytose vietose.

12. Reikalavimai eksponuojamiems darbams:

12.1. kiekvienas darbas pateikiamas su anotacija:

12.1.1. titulinis lapas (mokyklos ar kitos ugdymo įstaigos pavadinimas, darbo pavadinimas, autoriaus vardas, pavardė, kvalifikacinė kategorija, jei darbas grupinis, nurodyti amžių ar klasę, vadovo vardą, pavardę, dėstomo dalyko kvalifikacinę kategoriją)

12.1.2. turinys;

12.1.3. metodinio darbo ar priemonės tikslai ir uždaviniai;

12.1.4. patirties aprašymas. Nurodymas, kaip priemonėmis naudotis;

12.1.5. išvados, apibendrinimai, nuorodos, naudota literatūra.

12.2. darbai spausdinti, puslapiai sunumeruoti, susegti į skaidrius tos pačios spalvos aplankus;

12.3. metodinio darbo autorius užpildo metodinio darbo kortelę:

12.3.1. kūrybinių darbų etiketėse (8 x 4 cm) nurodyti: darbo pavadinimą, autoriaus vardą, pavardę, amžių arba klasę, ugdymo įstaigos pavadinimą, ugdytinio mokytojo vardą ir pavardę;

12.3.2. dailės ar kiti kabinami ant sienų darbai turi būti įrėminti ar kitaip paruošti eksponuoti.

13. Ugdymo įstaigos pateikia eksponuojamų darbų sąrašą siunčiamųjų raštų blanke su įstaigos vadovo parašu, pristatomų darbų pavadinimais ir autoriais.

14. Darbų eksponavimas:

14.1. dalykų blokais (tikslieji, gamtos mokslai ir t. t.);

14.2. pagal atskiras temas ir aktualijas;

14.3. autorinė paroda - vieno autoriaus tematinė paroda;

14.4. vienai temai kelių autorių darbų paroda;

14.5. pagal ugdymo įstaigas.

15. Parodų pristatymas:

15.1. mokyklų bendruomenėms ir visuomenei;

15.2. rajono žiniasklaidoje;

15.3. Centro internetiniame puslapyje: [www.plungespspc.lt](http://www.plungespspc.lt).

**VI. VERTINIMAS**

16. Darbus vertina Centro direktoriaus įsakymu sudaryta ekspertų komisija.

17. Darbai vertinami atsižvelgiant į jų atlikimo metodiką, turinio atitikimą laikmečio reikalavimams, originalumą, tęstinumą, praktinę naudą, apipavidalinimą, estetinį vaizdą.

18. Vertinant darbus atsižvelgiama į lankytojų nuomonę.

**VII. APDOVANOJIMAI**

19. Darbų autoriui(-ams) išrašoma Centro pažyma.

 \_\_\_\_\_\_\_\_\_\_\_\_

1 priedas

**PLUNGĖS *N* MOKYKLA**

Vardenis Pavardenis

Istorijos mokytojas metodininkas (ekspertas)

METODINĖS PRIEMONĖS PAVADINIMAS

Metodinė priemonė

SUDERINTA

Plungės savivaldybės (būrelio pavadinimas)

mokytojų metodinio būrelio

20-\_\_-\_\_ posėdžio

protokoliniu nutarimu Nr. \_\_\_\_\_\_

2 priedas

**TURINYS**

1. Įvadas 3

2. Skyrius 5

1.1. Dalis 5

1.2. Dalis 6

1.3. Dalis 8

1.4. Dalis 10

1.5. Dalis 12

3. Skyrius 16

2.1. Dalis 16

2.2. Dalis 19

2.3. Dalis 21

2.4. Dalis 23

2.5. Dalis 28

4. Išvados 180

ŠALTINIAI 199

PRIEDAI 200

3 priedas

**PLUNGĖS *N* MOKYKLA**

11 klasės realinio profilio ekonominės pakraipos

Mokinys Vardenis Pavardenis

**PAVADINIMAS**

Projektas

Vadovė mokytoja Vardenė Pavandenė

Plungė

20 metai

4 priedas

**METODINĖS PRIEMONĖS KORTELĖ**

**Metodinės priemonės kortelė**

|  |  |
| --- | --- |
| Švietimo įstaiga |  |
| Dalykas, sritis |  |
| Tema  |  |
| Žanras (monografija, knyga, programa, pamokų ciklas, tyrimas, testas, mokomosios užduotys ir kt.) |  |
| Autorius arba autorių grupė |  |
| -pareigos |  |
| -išsilavinimas |  |
| -kvalifikacinė kategorija |  |
| Anotacija (iki 300 žodžių) |  |
| Darbas pristatytas (data) |  |
| Darbas saugomas (ŠC, mokykloje, kt.) |  |